**Uotilanrinteen peruskoulun yhteisöllinen oppilashuoltoryhmä 2.12.15**

Läsnä: Tanja Nurmi~~, Kati Sipiläinen~~, ~~Maarit Saaristo~~, ~~Marika Rintala~~, ~~Leena Luoto~~, Marja Nurminen, Sanna Tauluvuori, Leena Javanainen ja Sari Ågren (pj. & siht.).

**MUISTIO**

1. **Tukioppilastoiminta**

Leena Javanainen esitteli Uotilanrinteen tukioppilastoimintaa. 8. luokkalaisille tukioppilaskoulutus tarjotaan yhden tunnin valinnaisaineena ja 9. luokkalaisille se järjestetään kerhotoimintana. Toiminnasta tehdään toimintasuunnitelma. Tukioppilaat järjestävät ohjelmaa koululla kuukausittain ja järjestelyt aiheuttavat paljon töitä. Kahden opettajan työpanos on tarpeen. Jatkossa on syytä tiukentaa valintakriteereitä tukioppilaaksi pääsemiseksi.

1. **Hyvinvointivuosikello**

Hyvinvointivuosikello oli nyt siirretty sähköiseen muotoon. Se hyväksyttiin pienin muutoksin. Kevään aikana se lisätään koulukohtaiseen oppilashuoltosuunnitelmaan.

1. **Fiilari-toiminta**

Fiilari-toiminnan pelisääntöjä on nyt tarkennettu ja rangaistukset otettu Fiilari-keskustelujen rinnalle vaihtoehdoksi. Opekokouksessa Fiilari-toimintaa on käsitelty. Todetaan, että toiminta on kehittynyt positiiviseen suuntaan alkuvaiheista ja tiedotus toiminnasta on parantunut. Suurena ongelmana sekä Fiilari-toimintaan että oppilashuollolliseen toimintaan liittyen koetaan sosiaalityön toimimattomuus kaupungissa. Päätetään kutsua lastensuojelupäällikkö Johanna Ylikoski mukaan yhteen oppilashuoltoryhmään keväällä.

1. **Huoltajien osallisuus**

Koska koululla ei ole vanhempainyhdistystä, joka mahdollistaisi huoltajien osallisuuden oppilashuoltoryhmässä, keskusteltiin muista keinoista osallistaa huoltajia. Hyvä tiedottaminen on olennainen linkki huoltajiin, muistioiden tulee olla näkyvillä ja niiden näkymisestä pitää huoltajia tiedottaa. Pohdittiin mahdollisuutta lisätä vanhempainvartteja tai teettää kysely/kyselyjä Wilman kautta huoltajille. Päätettiin, että Pedanettiin koulun sivulle laitetaan huoltajien näkemyksen kartoittamiseksi kevään ajan nk. kuukauden kysymys. Seuraavaksi kerraksi oppilashuoltoryhmän jäsenet miettivät hyviä kysymyksiä ja tuovat ehdotuksensa ryhmälle. Seuraavalla kerralla mietitään myös ”kuukauden kysymyksen” toteutusta.

1. **Seuraava kokous ja aiheet**

Seuraava kokous torstaina 11.1.16 klo 13.15 alkaen rehtorin huoneessa. (Huomioikaa aika on muuttunut alkuperäisestä suunnitelmasta). Silloin vieraana Johanna Ylikoski lastensuojelusta. Silloin käsittelemme myös huoltajien osallistamisasian loppuun.